259 
adskillige nordiske Søfugle — ikke Arterne, men Typerne — gen¬ 
findes jo i de sydlige Have; exempelvis kan nævnes: Suler, Skarver, 
Stormfugle, Kjover, Maager. — 
Lige saa lidt som de naturlige Omgivelser have de klimatiske 
Forhold eller Føden været ugunstige for dens Ophold paa Færøerne. 
Klimaet under 51°—53° S. i Atlanterhavet (Falklandsøerne) og 
under 49°—53° S. i det Stille Hav (de nyzealandske Ynglepladser) 
er ikke meget forskelligt fra Færøernes. Men selv om Forskellen 
var større, vilde en Søfugl, der i det Stille Hav er truffen fra 
19° til 57° S. med Lethed lempe sig efter de forandrede Forhold. — 
Albatrossernes Føde er oceaniske Bløddyr, Krebsdyr og Meduser; 
desuden døde Dyr, der tilfældig drive om paa Havets Overflade; det 
første er sikkert deres væsentligste Næring. Det er næppe rimeligt 
at antage, at det nordlige Atlanterhav skulde være fattigere i saa 
Henseende end f. Ex. den tilsvarende Del af det Stille Hav, hvor 
Albatrosserne ikke mangle (D. albatrus, nigripes)*). Snarere har 
man god Grund til at tro, at Farvandet omkring Færøerne er 
særlig rigt paa pelagisk Dyreliv; Dickson’s seneste Undersøgelser**) 
have nemlig godtgjort, at en bred Vandstrøm om Sommeren gaar 
fra • det aabne Atlanterhav ind gennem Kanalen mellem Færøerne 
og Sketland, bøjer omkring den sidste Øgruppe og videre ned langs 
Skotlands Østkyst; denne Strøm fører sikkert med sig utallige af 
disse pelagiske Organismer. — 
Det er værd at lægge Mærke til, at D. melanophrys ogsaa 
andet Steds synes at have Tilbøjelighed til at udbrede sig og fæste 
blivende Bo Nord for sin sædvanlige Hjemstavn. De tidligere om¬ 
talte to nærstaaende Arter, D. irrorata og D. immutabilxs , kunne 
sikkert betragtes som udgaaede fra Hovedarten D. melanophrys , 
*) Jvf. Ergebnisse der in dem Atlantischen Ocean von Mitte Juli bis 
Anfang Novbr. 1889 ausgef. Plankton-Expedition; herausgeg. v. V. 
Hensen; 1892 ff. 
**) Twelfth Annual Report of the Fiskery Board for Scotland, being for 
the year 1893; .Part III; Edinburgh 1894. ,,Report of Physical In- 
vestigations, carried out on Board H. M. S. 'JackaF, 1893—94“; by 
H. N. Dicks on; pp. 348—359. 
17 * 
